
POLUGODIŠNJI IZVJEŠTAJ O IZVRŠENJU FINANCIJSKOG PLANA OSNOVNE ŠKOLE RETFALA ZA RAZDOBLJE OD 01.01.2026. DO 30.06.2026. GODINE

Obrazloženje općeg dijela

Polugodišnji izvještaj o izvršenju proračuna odnosno financijskog plana za 2026. izrađuje se prema odredbama Zakona o proračunu (Nar. nov., br. 144/21) temeljem članaka 81.-87. i Pravilnika o polugodišnjem i godišnjem izvještaju o izvršenju proračuna i financijskog plana (Nar. nov., br. 85/23). 


Polugodišnji izvještaj o izvršenju proračuna sadrži:

1. Opći dio: 
· sažetak Računa prihoda i rashoda i Račun financiranja
· Račun prihoda i rashoda
· Račun financiranja

2. Posebni dio:
· Izvještaj po programskoj klasifikaciji

3. Obrazloženje općeg i posebenog dijela

4. Posebne izvještaje
Izvještaj o zaduživanju na domaćem i stranom tržištu novca i kapitala
Izvještaj o korištenju sredstava fondova Europske unije
Izvještaj o danim zajmovima i potraživanjima po danim zajmovima
Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Izvještaj o danim jamstvima i plaćanjima po protestiranim jamstvima (opcionalno).



OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

Prihodi i primitci

[bookmark: _Hlk140598541]U razdoblju od 01.01.2026. do 30.06.2026. godine ostvareno je prihoda poslovanja u iznosu od 1.325.342,36eura što 103,04% planiranih prihoda za 2026. godinu.

Prihodi poslovanja

Pomoći iz inozemstva i od subjekata unutar općeg proračuna iznose 1.065.075,71 eura što je 104,64% planiranih sredstava za 2026. godinu.

Ostvareni prihodi odnose se na prihode za plaće i prijevoz djelatnika, jubilarne nagrade, pomoći za bolovanje duže od 90 dana i pomoći u slučaju smrti člana obitelji zaposlenika, regres, božićnice,uskrsnice, otpremnine i dr., nabavu udžbenika i radnih bilježnica za učenike škole kao i besplatnu prehranu (školska kuhinja) financirano od strane Ministarstva znanosti, obrazovanja i mladih, te prihod za nabavu menstrulnih potrepština kojeg također financira Ministarstvo znanosti obrazovanja i mladih.

Prihodi od upravnih i administrativnih pristojbi, po posebnim propisima i naknada iznose 63.102,87 eura što je 114,13% planiranih sredstava za 2026. godinu.
Ostvareni prihodi odnose se na sredstva za prihode ostvarene za financiranje plaća učiteljicama u produženom boravku od strane roditelja, financiranje usluga toplog obroka u produženom boravku, sportska natjecanja, polaganje stručnih ispita iz matematike te prihoda s naslova osiguranja i refundacije štete.

Prihodi od prodaje proizvoda i roba te pruženih usluga i prihoda od donacija  iznose 7.130,92 eura što je 57,75% planiranih sredstava za 2026. godinu. 

Ostvareni prihodi odnose se na prihode od iznajmljivanja dvorane i prostora škole fizičkim i pravnim osobama sukladno izdanim ugovorima, prodaje starog papira, prikupljane starih baterija i ostvarenih donacija za učeničke ekskurzije.

Prihodi iz nadležnog proračuna i od HZZO-a temeljem ugovornih obveza iznose 190.032,86eura što je 94,63% planiranih sredstava za 2026. godinu.

Ostvareni su prihodi od Grada Osijeka za financiranje rashoda temeljem kriterija, temeljem stvarnih troškova,  Školske sheme (nabava mlijeka i mliječnih proizvoda te voća i voćnih proizvoda),  financiranje plaća učiteljica u produženom boravku te pomoćnika u nastavi u sklopu projekta Osigurajmo im jednakost 8, financiranje prijevoza, regresa, uskrsnice te prihodi za financiranje uređenja i opremanja škole.


Rashodi i izdatci

U razdoblju od 01.01.2026. do 30.06.2026. godine ostvareno je rashoda poslovanja u iznosu od 1.302.825,62 eura što čini 92,51 % planiranih rashoda za 2026. godinu.

Rashodi poslovanja

Rashodi za zaposlene ostvareni su u iznosu od 1.120.058,08 eura što je 92,28% planiranih rashoda za 2026. godinu. 

Rashodi se odnose na financiranje plaća i ostalih rashoda za zaposlene u Osnovnoj školi Retfala neovisno o izvorima iz kojih se isti financiraju.

Materijalni rashodi ostvareni su u iznosu od 181.623,41 eura što je 93,98 % planiranih rashoda za 2026. godinu. 

	Rashodi se odnose na financiranje naknada troškova zaposlenima, rashoda za materijal i energiju, rashoda za usluge te ostale nespomenute rashode poslovanja.

Rashodi za donacije, kazne, naknade šteta i kapitalne pomoći ostvareni su u iznosu od 1.144,13 eura. Sredstva su dobivena od Ministarstva rada, mirovinskog sustava, obitelji i socijalne politike s ciljem opskrbe školskih ustanova besplatnim zalihama menstrualnih higijenskih potrepština. 


[bookmark: _GoBack]
Rashodi za nabavu nefinancijske imovine


Rashodi za nabavu nefinancijske imovine ostvareni su u iznosu 1.932,01 eura ili 16,75% planiranih sredstava u 2026. godini. 


			REZULTAT POSLOVANJA 

Ukupan rezultat poslovanja u razdoblju od 01.01.-30.06.2026. je manjak od 193.806,14eura što se odnosi na:
· troškove mliječne kuhinje za mjesec lipanj čiji se prihod očekuje u srpnju 2026. godine 
· [bookmark: _Hlk203393511]plaća Pomoćnika u nastavi za mjesec lipanj 2026. koja je isplaćena u srpnju 2026. godine
· plaća Produženog boravka za mjesec lipanj 2026. koja je isplaćena u srpnju 2026. godine
· plaća ostalih zaposlenika koje financira Ministarstvo znanosti, obrazovanja i mladih za mjesec lipanj 2026. koja je isplaćena u srpnju 2026.godine
· račune koji se odnose se na tekuće materijalne i režijske troškove za mjesec lipanj 2026. čiji se prihod očekuje u srpnju 2026.godine
· račun za prehranu u produženom boravku čiji se prihod očekuje u srpnju 2026.godine





									               Ravnatelj

								         ________________							
	Igor Kopić, prof.



